Un băiat de 19 ani, dus cu un avion MApN la un spital din Austria. Are arsuri pe jumătate din corp.
Pacientul de 19 ani are arsuri de gradele II și III pe 50% din suprafața corpului. Băiatul are și arsură a căilor aeriene superioare. "Pacientul a fost transferat pentru că întrunea criteriile de admitere în Centru de arși, motiv pentru care a fost identificat loc liber la Graz, Austria", a transmis Ministerul Sănătății.
Ministerul Apărării Naționale (MApN) a anunțat că un avion C-27J Spartan al Forțelor Aeriene transportă duminică, în cadrul unei misiuni umanitare, un pacient cu arsuri.Potrivit unui comunicat al MApN, aeronava C-27J Spartan a Forţelor Aeriene Române, configurată pentru misiuni medicale, efectuează o misiune umanitară pe ruta Otopeni – Iași – Graz – Otopeni, pentru transportul, în regim de urgență, a unui pacient care a suferit arsuri.Echipa medicală care monitorizează pacientul pe timpul zborului este formată din specialiști din cadrul SMURD București și ai Ministerului Apărării Naționale.Misiunea a fost aprobată de ministrul apărării Nicolae Ciucă, la solicitarea Departamentului pentru Situaţii de Urgenţă din cadrul Ministerului Afacerilor Interne.Potrivit Ministerului Sănătății, este vorba despre un pacient în vârstă de 19 ani, cu arsuri de gradele II și III pe 50% din suprafața corpului, dar și arsură a căilor aeriene superioare."Comisia întrunită la nivelul Unității Funcționale de Arși Iași a decis, conform OMS 2063/2020, transfer în Centru de Arși. Ca urmare, pacientul a fost transferat pentru că întrunea criteriile de admitere în Centru de arși, motiv pentru care a fost identificat loc liber la Graz, Austria", a transmis Ministerul Sănătății.